Foto: AP AQSh va Saudiya Arabistonining harakatlari Yaqin Sharqdagi vaziyatni murakkablashtirmoqda. Bu haqda 27 may kuni Rossiya prezidenti Vladimir Putin bilan muloqotda Eron prezidenti Hasan Ruhoniy aytib o‘tdi, deb xabar bermoqda IRNA axborot agentligi. "Muayyan davlatlar, jumladan AQSh ma’muriyati va Saudiya Arabistonining ba’zi harakatlari mintaqada vaziyatning murakkablashuviga olib kelmoqda. Barcha davlatlar terrorchilikka qarshi real kurashish uchun sa’y-harakatlarini safarbar qilishlari lozim", deb aytdi Ruhoniy. Ruhoniy Putin bilan muloqotda, shuningdek, Eron yadroviy dasturi, ikki tomonlama va mintaqaviy savdo-iqtisodiy hamkorlik, "Shimol-Janub" transport yo‘lagini rivojlantirish masalalariga ham to‘xtalib o‘tgan.